Ny Selena Gomez-musikvideo er skudt udelukkende på iPhone 11 Pro

Fans af den amerikanske sangerinde Selena Gomez har måttet vente fire år på en opfølger til 2015’s Revival. Den nye sang, Lose You to Love Me, følges til dørs af en musikvideo, der udelukkende er optaget på iPhone 11 Pro-telefoner – og det er Apple naturligvis galde for, hvorfor de promoter sangen på både iTunes og Apple Music.

Nummeret er forløber for at endnu unavngiven album, der udkommer senere på året. Den udkommer officielt i dag.

Ifølge Billboard er videoen skudt og instrueret af Sophie Miller, der tidligere har lavet musikvideoer for navne som Annie Lennox, Blur, The Cure, Eurythmics, Hole, Natalie Merchant, PJ Harvey, Sade og Sinead O’Conner. Videoen kan ses i hele sin længde her:

Og herunder et meget kort bag-scenerne-klip, som viser iPhone 11 Pro i aktion i kulisserne. Som de mest kyniske vil bemærke, er videoen meget simpel og iPhone får stor hjælp af både lyset i studiet og den efterføgende redigering.

Alligevel er det svært imponerende, at mobiltelefoner er blevet så gode, at de – i hvert fald i visse tilfælde – kan afløse kameraer, der koster væsentlig mere.

Læs også vores anmeldelse af iPhone 11 Pro Max.

Ny Selena Gomez-musikvideo er skudt udelukkende på iPhone 11 Pro